Victorian dairy farmer-turned-winemaker opens cellar door | Future Focus
sustainability, Keayang Maar Vineyard, 12 Apostles Gourmet Trail, regional Australia, rural innovation, rural Australia, Australian winemakers Laat gaat vir Skillie! | Thulana
Gister was kamatag SA se Vryheidsdag. Gmmmpfff, hoe vry voel die Republiek se mense agter hoë mure, alarmstelsels, hekwagte, haak-en-steek roldraad en panieknoodknoppies?
Destyds is die SIMS rekenaar speletjie uitgereik, ek het ure lank, vir dae lank stede gebou. Ewentueël was ek as ‘burgermeester’ veilig, totdat my stad se mense my veiligheid as burgermeester bedreig het omdat hulle vir ure in verkeersknope vasgesit het. Daarna het een of ander Godzilla-monster vuurbolle gespuug en mettertyd het my stad tot niet verbrand. Doei tyd het ek gedink die SIMS speletjie het dit darem te vêr gevat, maar na dese was hulle scenario darem bitter na aan die werklikheid! Piepie bang politici jaag van punt A na B met blou-lig begeleiding, dood bang vir Jan-publiek. Wanneer die situasie kookpunt bereik, verbrand en plunder bondels mense net soos Godzilla die SIMS monster.
Og, ons het nie raad met hedendaagse se vryheidspolitiek nie. Een ding is seker, elkeen se idee van ‘vry wees’, verskil. Ken julle Yoshi se vryheid storie?
Meer as twee dekades gelede het mense nog ‘die regte ding gedoen’ en ‘n beseerde seeskilpad na die Twee Oseane Akwarium, in Kaapstad, geneem. Vandag sal iemand sweerlik die dingetjie opëet… So groot soos ‘n sopbord, word die seeskilpad Yoshi genaam, en spoediglik is daar goeie herstel vanweë die bootlemskade oor Yoshi se kop en die bakteriesegroeisels is van haar lyf verwyder.
Yoshi het in meer as twee dekades haar eie aanhangers na die akwarium gelok. Sy het onbeskaamd ander gediertetjies in die reuse tenk geboelie as dit by kos kom, en in meer as twintig jaar gegroei tot 183kg. Haar spesie is bedreig, en as volwasse seeskilpad, is die Free Willie, of laat gaat vir Skillie-ding besluit.
Heel gepas, op 16 Desember 2017- ou Dingaansdag, deesdae ‘Versoenigsdag’ genoem, op is Yoshi weer met die see versoen. Hierdie is nie net ‘n uitstappie nie – die besluit is nie ligterlik geneem nie – Yoshi is immers waardevol – en beroemd! Voor haar vrylating, is ‘n satelietsender op haar dop gemonteer, en elke 4-ure wanneer Yoshi kom asemskep, pieng sy haar posisie vir die volgende 3-jaar.
So koekeloer hierso waar sy in 20 grade kouewater, 27 seemyl vanaf Houtbaai, terugglip in die see. Te kostelik…
Is die natuur nie die mees fasineerendste konsep nie? Instink gaan Yoshi terugneem na die strand waar sy gebore is, toe sy die eerste keer die see ingestap het was sy maar so groot soos ‘n eetlepel se kop! Sy woeker met die swemmery en swem net kort van 30km per dag. Yoshi swem kus-langs en reeds die Republiek se Weskus verbygeswem.
Daarna het sy haar kom dikvreet aan die Namibiese kuslyn se jellievisse, en op die oomblik vreet sy net duskant die verlate eiland van Angolawaters se Tierbaai.
Hierdie foto is vanaf TWO OCEANS”S Webblad
Die betrokke eiland is verlate gelaat nadat die laaste inwoner in 1974 weggetrek het. Tierbaai is besonders ryk aan ‘n groot verskeidenheid seelewe, en baie gewild onder lokale vissermanne.
Tans is Yoshi so 10km vanaf die kuslyn, sy het reeds twee gevaarlike areas vermy wat met diepwater langseenette visvang. Natuurlik is die vissersmense haar grootste gevaar. Volgens Wikipedia; sou sy in een van daardie seetreilernette gevang word, sou sy sekerlik versmoor.
Elke paar weke, wil ek weet wat Yoshi aanvang. Ek verlustig my daarin dat sy vry is om te swem waarheen sy wil, en te vreet wanneer sy wil. Natuurlikhet ek groot waardering aan die Twee Oseane Akwarium en hulle seelewemikrobioloeë, wat my die geleentheid gee of ook so neffens haar vryheid te belewe. Hulle is immers toegewyd aan die beskermingsprogram vir vele meer seeskilpaaie. Ai Moeder, miskien het ek die verkeerde beroep gekies – ek verkyk my aan die videomateriaal van hulle versorging.
Siende dat ons onlangs hier kom nesskop het langs die Namibiese kuslyn, is die see en sy geheime ‘n heel nuwe ervaring. Ek is vrek nuuskierig oor die gediertjies daarin, veel meer as die Godzilla’s wat landswyd als in vlamme wil laat opgaan ter wille van ‘vryheid’.
This entry was posted in Living in Africa, Namibia, Strange things, Vreemde dinge and tagged Afrikaans, Dingaansdag, Namibia, Namibië, Rekenaar, Seeskilpad, vissermanne, vissersnette, Vryheid, Vryheidsdag on April 28, 2018 by Daniël Bezuidenhout.
← Bont lap en baie talent For Fox Sake… →
11 thoughts on “Laat gaat vir Skillie!”
Rob Alberts April 28, 2018 at 9:10 am
Elkeen se idee van ‘vry wees’, verskil.
Een mooie en waarachtige opmerking in jouw blog.
Als een ieder respect heeft voor onze omgeving, dan komt de vrede en vrijheid vanzelf.
vvuureoc April 28, 2018 at 10:02 am
Die mense het moss mooi geler hoe jy betoog, staak, steel brandsteek en moor om jou sin te kry.
Hoekom mag hulle dit nie nou gebruik nie?
Daniël Bezuidenhout Post author April 28, 2018 at 7:40 pm
Tannie Frannie April 28, 2018 at 11:12 am
Ken jy Pat Conroy se boek “Beach Music”? Die een karakter beskerm die nuwe seeskilpadjies op “haar” stukkie strand met mag en mening.
Sal gaan soek- my soort storie daai!
Tannie Frannie April 28, 2018 at 11:15 am
Sjoe, maar Yoshi swem te lekker! Dankie vir hierdie interessante verhaal.
rondomtaliedraai April 28, 2018 at 4:49 pm
Mens het darem nog altyd die vryheid om te kan kies… kies wat jy wil glo en te kan kies hoe positief jy jou lewe wil leef,
Daniël Bezuidenhout Post author April 28, 2018 at 7:43 pm
Inderdaad! En vry om te skryf en dink wat ons wil…
rondomtaliedraai April 29, 2018 at 4:05 pm
Ek stem nou nie heeltemal saam … mense kom soms in die moeilikheid oor wat hulle skryf? ❤
HesterLeyNel April 28, 2018 at 6:26 pm
So sy is suksesvol teruggeplaas in die see en oorleef op haar eie? Ek was bang jy gaan vertel dat sy dit nie op haar eie gemaak het nie. Dis ‘n wonderlike storie. Jy weet, dis die groot probleem met vryheid – ander mense se vryheid plaas beperkings op myne. Is die aarde dan nie groot genoeg vir almal nie?
Daniël Bezuidenhout Post author April 28, 2018 at 7:45 pm
Hester, ek bid Yoshi gaan dit maak. Sal my hart jubel as sy eendag broei! ‘n Mens kan mos maar droom né!